en en en en ml ml ml ml ml ml ml ml ml ml ml ml ml ml ml ml ml ml ml ml ml en en en en es ml en en de da en da cs en en cs da en en en cs cs da da en en cs cs en en en de da da en da cs cs en en cs cs da da cs en en cs en cs da en en en cs cs da en en da en en da en en en en en en en
veendumoru thanal maram - 1
യാത്രക്കാരുടെ ശ്രദ്ധക്ക്, എറണാകുളത്തേക്ക് പോകുന്ന തീവണ്ടി ഏതാനും നിമിഷങ്ങള്‍ക്കകം ഒന്നാം നമ്പര്‍ പ്ലാറ്റ് ഫോര്മില്‍ എത്തി ചേരുന്നതാണ്. അറിയിപ്പ് കേട്ടതും അങ്ങിങ്ങായി ഇരുന്നവരും, ഉറങ്ങിയവരും അവരവരുടെ സാധനങ്ങള്‍ എടുത്തു മുന്നിലേക്ക്‌ വന്നു. ദൂരെ തന്റെ വരവ് അറിയിച്ചു നീട്ടി വിളിച്ച ഒരു ശൂളം വിളി. പ്ലാറ്റ് ഫോം കുലുക്കി മുന്നില്‍ വന്നു നിന്ന ട്രെയിനിലേക്ക്‌ കയറാന്‍ അതികം ബുദ്ധിമുട്ടേണ്ടി വന്നില്ല. തൊട്ടു പിന്നില്‍ നില്‍കുന്നവര്‍ തള്ളി കയറ്റി എന്ന് പറയുന്നതാവും ശരി. എല്ലാവരും തിരക്കിലാണ്. എവിടെയെങ്കിലും ഒന്ന് ഇരിക്കണം അതാവും അവരുടെ മനസ്സില്‍. അവരെ തെറ്റ് പറഞ്ഞിട്ട് കാര്യമില്ല. ജീവിതം എന്നും നെട്ടോട്ടമാണ്  മനുഷ്യന്. അതിനു പണം ഉള്ളവന്‍, ഇല്ലാത്തവന്‍ എന്നൊന്നും വ്യത്യാസമില്ല. ഇടയ്ക്കു കിട്ടുന്ന ഇത്തരം ചെറിയ യാത്രകളില്‍ ആവും ചിലപ്പോള്‍ അവന്‍ ആശ്വാസം കണ്ടെത്തുന്നത്. ചിലപ്പോള്‍ ജീവിതത്തെക്കുറിച്ച് കാര്യമായി ചിന്ദിക്കുന്നതും ഇപ്പോഴവും. അതിനു ഇരിക്കാന്‍ ഒരു ഇടം വേണം.
കിട്ടിയ ചുരുങ്ങിയ സ്ഥലത്ത് ഞെരുങ്ങി ഇരുന്നപ്പോള്‍ ഒരു സുഖം. അതങ്ങിനെ അല്ലെ ഒരു മനുഷ്യന് ജീവിതത്തിനു ഇടയില്‍ ഇരുന്നു വിശ്രമിക്കാനും, ജീവിത അവസാനം കിടന്നു വിശ്രമിക്കാനും വളരെ കുറച്ചു സ്ഥലം മതി. പക്ഷേ അത് നേടാന്‍ വേണ്ടി കാട്ടികൂട്ടുന്ന വൈകൃതങ്ങള്‍ എന്തൊക്കെയാണ്. ജീവനെടുക്കല്‍, കിട്ടിയ ജീവന്‍ ഇല്ലാതാക്കല്‍, ചതി, വഞ്ചന, നല്ല സ്നേഹം നിരസിക്കല്‍, ബന്ധങ്ങള്‍ മറന്നു പോകല്‍ എല്ലാം കഴിഞ്ഞു അവസാനം നേടുന്നതൊക്കെ ഇവിടെ ഇട്ടെറിഞ്ഞു ഒരു യാത്ര. വലതു വശത്തേക്ക് തിരിഞ്ഞു നോക്കിയപ്പോള്‍ യാത്രകള്‍ സുഖകരമാക്കൂ എന്നെഴുതിയതാണ്. സുഖകരം? പലപ്പോഴും അതികൃതര്‍ ആ വാക്കിന്റെ അര്‍ഥം മറന്നു പോകാറുണ്ട് എന്ന് തോന്നുന്നു. എന്നാലും എനിക്ക് ട്രെയിന്‍ യാത്രകള്‍ സുഖകരം തന്നെ. കാറ്റിനെ കീറി മുറിച്ചു ശക്തമായി മുന്നേറുന്ന ട്രെയിന്‍ വശങ്ങളില്‍ നമ്മളെ കടന്നു പോകുന്ന കാഴ്ചകള്‍. ശെരിക്കും മനുഷ്യ ജീവിതത്തെ അതുപോലെ കാണിക്കുന്നതാവും അത്. ചിലപ്പോള്‍ മനസിലെ സന്തോഷം പോലെ പച്ച പാടങ്ങളും, മലകളും, ചിലപ്പോള്‍ വിഷമം കാണിച്ചു തരുന്ന മറു പ്രദേശങ്ങള്‍, മറ്റു ചിലപ്പോള്‍ കണ്ണീരിനെ ഓര്‍മിപ്പിക്കുന്ന പുഴകള്‍ പുറത്തെ കാഴ്ചകള്‍ അങ്ങിനെ, അകത്തെ കാഴ്ചകള്‍ വിത്യസ്തരായ ആളുകള്‍, ഓരോ മുഖത്തും ഓരോ ഭാവങ്ങള്‍, ചിരിയും, കളിയും, കലപില ശബ്ദവും, ആരോ വിരിച്ച പൊതി ചോറിന്റെ രൂക്ഷ ഗന്ധം. വിശക്കുന്നവനു അത് സുഗന്ധവും, വിശപ്പ്‌ അറിയാത്തവന് അത് ദുര്‍ഗന്ധവും ആയി മാറും. പുസ്തകം വിടര്‍ത്തി അതില്‍ കണ്ണ് പതിച്ചിരിക്കുന്ന ബുദ്ധി ജീവികള്‍, ഒന്നിലും താല്‍പര്യമില്ലാതെ പുറത്തേക്കു നോക്കി ഇരിക്കുന്നവര്‍. എല്ലാം മനുഷ്യര്‍. ഒരേ വര്‍ണത്തില്‍, ചോരയും, ഒരേ മജ്ജയും മാംസവും കൊണ്ട് ശ്രിഷ്ടിക്കപ്പെട്ടവര്‍ പക്ഷേ ചിന്തകള്‍ മാത്രം എന്തെ വിഭിന്നമായി?
ശബ്ദം കേട്ടാണ് ചിന്തയില്‍ നിന്നുണര്‍ന്നത്‌. മുന്‍ സീറ്റില്‍ ഒരു കൊച്ചു മിടുക്കന്‍. കൂടെ അമ്മയും അച്ഛനും ആണെന്ന് തോന്നുന്നു.
ഞാന്‍ നോക്കുന്നത് കൊണ്ടാവണം അവന്‍ എന്നെ നോക്കി ചിരിച്ചു. ഒരു നക്ഷത്രം പൊട്ടി വിടര്‍ന്ന പോലെ മനോഹരമായിരുന്നു അത്. അവനെ നോക്കി കണ്ണടച്ച് കാണിച്ചു. തിരികെ അവനും അത് പോലെ ചെയ്തു. അത് കണ്ടാവും അടുത്ത് ഇരുന്ന അവന്‍റെ അച്ഛനെന്നു തോന്നിച്ച ആള്‍ എന്നെ നോക്കി പറഞ്ഞു.
കുട്ടികള്‍ക്ക് അത് വേണം അതൊരു അലങ്കാരമല്ലേ.
ശെരിയാണ്‌, പക്ഷെ അതിര് കവിയുമ്പോള്‍ ആണ് പ്രശ്നമാകുന്നത്.
പറഞ്ഞതും അയാളൊന്നു ചിരിച്ചു. ഇടയ്ക്കു അവന്‍ എന്തോ പറഞ്ഞപ്പോള്‍ അവന്‍റെ അമ്മ അവനെയും എടുത്തു എഴുന്നേറ്റു പോയി. ചിലപ്പോള്‍ ബാത്രൂമിലെക്കാവും. യാത്രകളില്‍ സംസാരിക്കാന്‍ ഒരു ആള് കിട്ടാന്‍ വേണ്ടി ആഗ്രഹിക്കുന്നവര്‍ ഒത്തിരി ഉണ്ട്. എന്തോ എനിക്കതിഷ്ടമല്ല. പലപ്പോഴും സ്വതന്ത്രമായി സഞ്ചരിക്കുന്ന ചിന്തകളെ അവര്‍ എന്തെങ്കിലും ചോദിച്ചു മുറിച്ചു കളയും. ട്രെയിന്‍ പുറപ്പെടാന്‍ കുറച്ചു സമയം കൂടെ ഉണ്ട്. ട്രെയിനിന്റെ ചലനത്തിന് അനുസരിച്ചേ എന്‍റെ ചിന്തകളും ചലിക്കു. അതുവരെ അയാളോട് എന്തെങ്കിലും സംസാരിച്ചു ഇരിക്കാം എന്ന് കരുതി.
അവനു കൂട്ടിനു ഒരാള് കൂടെ ഉണ്ടെങ്കില്‍ ചിലപ്പോള്‍ വികൃതി കുറയും.
കുറച്ചു നേരം അയാള് ഒന്നും മിണ്ടിയില്ല. പിന്നെ നേര്‍ത്ത ശബ്ധത്തില്‍ പറഞ്ഞു.
ആഗ്രഹം ഇല്ലാഞ്ഞിട്ടല്ല. ഇവനെ തന്നെ ഞങ്ങള്‍ എടുത്തു വളര്‍ത്തുന്നതാണ്.
അയാളുടെ ശബ്ദം ചിലമ്പിച്ചിരുന്നു. ഒന്നും പറയേണ്ടി ഇരുന്നില്ല എന്ന് തോന്നി. എടുത്തു വളര്‍ത്തല്‍. ഒരിക്കല്‍ തന്റെ ജീവിതത്തിലും ഇങ്ങിനെ ഒരു ചിന്ത വന്നതാണ്. ഒരു പാട് കാത്തിരുന്നിട്ടും ഒരു കുഞ്ഞിനെ താലോലിക്കാന്‍ കഴിയാതെ വന്നപ്പോള്‍ ഭാര്യ ഒരിക്കല്‍ പറഞ്ഞു.
നമുക്ക് ഒരു കുഞ്ഞിനെ എടുത്തു വളര്‍ത്താം.
അതൊക്കെ നമുക്ക് പതുക്കെ തീരുമാനിക്കാം. നീ കരുതുന്നത് പോലെ  ടി.വിയില്‍ പരസ്യങ്ങളില്‍ കാണുന്ന മനോഹരമായ ചര്‍മ്മവും മുഖവും ഒന്നും ആയിരിക്കില്ല അനാഥ ആശ്രമങ്ങളിലെ കുട്ടികള്‍ക്ക്. വേദനയുടെയും, നഷ്ടങ്ങളുടെയുമോകെ മുഖമാവും അവര്‍ക്ക്. ഒരു കുഞ്ഞിനെ എടുത്തു വളര്‍ത്തുക എന്നത്..... ചിലപ്പോള്‍ നിനക്കതു കഴിഞ്ഞു എന്ന് വരില്ല.
അതെന്താ ഒരു കുഞ്ഞിനെ പോറ്റാനുള്ള ആരോഗ്യം എനിക്കില്ലേ?
ശാരീരിക ആരോഗ്യമല്ല, മാനസികമായ ആരോഗ്യമാണ് അതിനു വേണ്ടത്. അങ്ങേ അറ്റം ക്ഷമ വേണം അതിനു. നാളെ അത് നിനക്കൊരു ശല്യമായിട്ടു തോന്നിയാല്‍ ഞാന്‍ ചെയ്യുന്ന വലിയ ഒരു തെറ്റാവും അത് .
പിന്നീട് ഒരു കുഞായപ്പോഴും പലപ്പോഴും തോന്നിയിട്ടുണ്ട് അന്നത് ചെയ്യാത്തത് നന്നായി എന്ന്. അമ്മ എന്ന വാക്കിനു ഭൂമിയേക്കാളും വ്യാപ്തി ഉണ്ട്. ശരീരം കൊണ്ടുള്ള അടക്കി ഭരിക്കല്‍ അല്ല സ്നേഹം കൊണ്ടുള്ള കീഴ്പെടുതല്‍ അതാണ് കുട്ടികള്‍ക്ക് വേണ്ടത്. പഠിപ്പിച്ചു കൊടുക്കാന്‍ നോക്കിയിട്ട് പലപ്പോഴും മനസിലാകാത്ത എത്രയോ അധ്യായങ്ങളില്‍ ഒന്നായി അതും മാറിയിരുന്നു. ട്രെയിന്‍ ഒരു കുലുക്കത്തോടെ അനങ്ങി തുടങ്ങി.മുന്നിലിരുന്ന ആള്‍ പുറത്തേക്കു നോക്കി ഇരിക്കുകയാണ്.  കൂടുതല്‍ ഒന്നും സംസാരിക്കാന്‍ അയാള്‍ ഇഷ്ടപെടുന്നില്ല എന്ന് മനസിലായി. അതാണ്‌ നല്ലതെന്ന് എനിക്ക് തോന്നി. ലാളിക്കാന്‍ മാത്രമല്ല പലരും കുഞ്ഞുങ്ങളെ വളര്‍ത്തുന്നത്. ഒരു തണല്‍ മരം അതാണ്‌ എല്ലാ മനുഷ്യരുടെയും മനസ്സില്‍. ജീവിതം മൊത്തം ഓടി തളര്‍ന്നു അവസാനം വിശ്രമിക്കാന്‍ ഒരു തണല്‍ മരം. തന്റെ ചോരയും, വിയര്‍പ്പും വെള്ളമാക്കി, ആയുസ്സും ആരോഗ്യവും വളമാക്കി നട്ടു പിടിപ്പിക്കുന്ന ഒരു മരം. നാളെ അത് തണല്‍ തരുമോ ഇല്ലയോ എന്നൊരു ഉറപ്പും ഇല്ല എന്നാലും പ്രതീക്ഷയോടെ അത് വളരുന്നത്‌ നോക്കി സന്തോഷിക്കുന്നു. ചിന്തകള്‍ ചലനം തുടങ്ങിയിരിക്കുന്നു. ഇടയ്ക്കു കുഞ്ഞിനേയും കൊണ്ടവര്‍ മുന്നിലെ സീറ്റില്‍ വന്നിരുന്നു. അവന്‍ എന്നെ നോക്കി വീണ്ടും ഒരിക്കല്‍ കൂടി കണ്ണിറുക്കി കാണിച്ചു. മിടുക്കന്‍. അവന്‍ അറിയുന്നുണ്ടോ കടമെടുത്ത വാത്സല്യത്തിന്റെയും സ്നേഹത്തിന്റെയും ചൂടിലാണ് താനെന്നു. അവന്‍റെ മുഖം എന്നില്‍ ആരെയോ ഓര്‍മപ്പെടുത്തുന്നു. രാജേട്ടന്‍. അതേ രാജേട്ടന്‍, ഇപ്പോള്‍ എവിടെയാണാവോ ഇത് പോലെ കടമെടുത്ത ഒരു തണല്‍ മരം രാജേട്ടനും ഉണ്ടായിരുന്നു.............
Posted by Sajeed Noohkhan at 01:04 No comments:
Newer Posts Older Posts Home
Subscribe to: Posts (Atom)
View my complete profile
veendumoru thanal maram - 1
Feedjit Live Blog Stats
Feedjit Live Blog Stats
Ethereal template. Powered by Blogger.